Νούναβουτ

Το Νούναβουτ ( και ) είναι η νεότερη και η μεγαλύτερη σε έκταση διοικητική διαίρεση του Καναδά. Το Νούναβουτ είναι ομοσπονδιακό έδαφος του Καναδά, δηλαδή περιφέρεια υπό τον άμεσο έλεγχο της καναδικής ομοσπονδιακής κυβέρνησης. Το Νούναβουτ χωρίστηκε επίσημα από τα Βορειοδυτικά Εδάφη την 1η Απριλίου του 1999, μέσω του νόμου Νούναβουτ. Η δημιουργία του Νούναβουτ οδήγησε στην πρώτη σημαντική αλλαγή στον πολιτικό χάρτη του Καναδά από την ενσωμάτωση της επαρχίας Νέα Γη και Λαμπραντόρ το 1949. Σύμφωνα με επίσημη εκτίμηση για το 2025, ο πληθυσμός του Νούναβουτ, ανέρχεται σε 41.830 κατοίκους. Πρωτεύουσα του Νούναβουτ είναι το Ικάλουιτ (πληθ. 7.429 κάτοικοι), σύμφωνα με την απογραφή του 2021, που βρίσκεται στο νοτιοανατολικό άκρο της νήσου Μπάφιν.

Η συνολική του έκταση φτάνει τα 2.093.190 τ.χλμ.. Είναι μια από τις πιο απομονωμένες και αραιοκατοικημένες περιοχές της Γης, με τον πληθυσμό του να ανέρχεται μόλις σε 36.858 κατοίκους, σύμφωνα με την απογραφή του 2021. Οι περισσότεροι κάτοικοι της περιοχής (~85%) είναι αυτόχθονες Ινουίτ, που συγγενεύουν φυλετικά με τους Εσκιμώους της Βόρειας Ευρώπης και της Γροιλανδίας.

Η λέξη Νούναβουτ σημαίνει «Η Δική μας Γη» στη γλώσσα Ινούκτιτουτ των αυτοχθόνων Ινουίτ. Η γλώσσα Ινούκτικουτ είναι, μαζί με τα αγγλικά και τα γαλλικά, επίσημη γλώσσα του Νούναβουτ.

Δημογραφία

Πολιτική

Το Νούναβουτ διοικείται από έναν επίτροπο που διορίζεται από τον ομοσπονδιακό υπουργό Ζητημάτων Αυτοχθόνων και Βορρά. Ο ρόλος του επιτρόπου είναι συμβολικός και εθιμοτυπικός, σε αντιστοιχία με εκείνον του αντικυβερνήτη. 

Σημερινή επίτροπος (από τις 12 Ιανουαρίου 2021) είναι η Εύα Αάριακ.

Το Νούναβουτ εκλέγει έναν βουλευτή στη Βουλή των Κοινοτήτων του Καναδά, κάτι που το καθιστά ως τη μεγαλύτερη σε έκταση εκλογική περιφέρεια παγκοσμίως. Το κοινοβούλιο (Νομοθετική Συνέλευση) αποτελείται από μη κομματικά μέλη. Το κοινοβούλιο σχηματίζεται έπειτα από συναίνεση. Ο αρχηγός της κυβέρνησης (πρωθυπουργός, αγγλ. Premier), εκλέγεται από τα μέλη της νομοθετικής συνέλευσης. Ο πρώην πρωθυπουργός Πολ Όκαλικ προέβη στη σύσταση ενός συμβουλευτικού συμβουλίου αποτελούμενου από 11 ηλικιωμένους, με στόχο να ενσωματώσει την κουλτούρα των Ίνουιτ και τη γνώση της παράδοσης στις πολιτικές και κυβερνητικές αποφάσεις.

 Εκλογές 
Στις εκλογές, στις 30 Οκτωβρίου 2017, εξελέγησαν 22 μη κομματικοί.
 Πρόσφατες εκλογές (2025) 
Οι πιο πρόσφατες γενικές εκλογές διεξήχθησαν στις 27 Οκτωβρίου 2025. Από την υιοθέτηση του νόμου για τις καθορισμένες ημερομηνίες εκλογών στον Καναδά το 2014,"Nunavut MLAs opt for fixed election dates, code of conduct" . Nunatsiaq News, 24 Φεβρουαρίου 2014. οι γενικές εκλογές στο Νούναβουτ διεξάγονται την τελευταία Δευτέρα του Οκτωβρίου του τέταρτου ημερολογιακού έτους μετά τις τελευταίες εκλογές. Η Νομοθετική Συνέλευση του Νούναβουτ διαλύθηκε από την επίτροπο του Νούναβουτ στις 22 Σεπτεμβρίου.

Οι εκλογές κατέγραψαν ποσοστό συμμετοχής 37%, το χαμηλότερο στην ιστορία του εδάφους.
Ο Τζον Μέιν ορκίστηκε νέος πρωθυπουργός στις 20 Νοεμβρίου 2025.

 Παραπομπές 

 Εξωτερικοί σύνδεσμοι 

 Κυβέρνηση του Νούναβουτ
 Τουριστικές πληροφορίες για το Νούναβουτ 

*